“Faking” ‘n orgasme | Timothy Kieswetter's Blog oor Gesonde Seksualiteit
“Faking” ‘n orgasme
Posted on May 20, 2011 by Timothy Kieswetter
Stuur jou vrae na timothy@gesondeseks.co.za of stuur dit via Facebook. (Almal bly anoniem)
Vraag: Ek en my man is al twee jaar saam en ons ‘speel’ baie lekker in die slaapkamer, maar ek het net al een keer ‘n orgasme gehad en dit was nie eers met penetrasie seks nie. Om my man nie seer te maak nie, maak ek net of ek orgasme kry. Maar ek is bekommerd dat daar fout is met my.
Antwoord: Baie vrouens sukkel om orgasme te bereik deur penetrasie seks alleen. Orgasme gebeur baie meer dikwels vir vrouens deur klitoris stimulasie. Maar “faking an orgasm” is baie gevaarlik vir jou verhouding, want jy lewe basies ‘n leuen. Jy kan nie ware intimiteit met jou man bou as jy oneerlik met hom is nie. Ek stel voor dat jy uitkom met die hele waarheid so gou as moontlik.
Wanneer die man sy vrou na orgasme moet bring, sal dit in die begin dalk nie asemrowend wees nie, want die man is in die donker oor wat lekker is vir sy vrou. Dus, moet sy hom by die hand ly, (letterlik en figuurlik) en hom aanspoor met wat vir haar werk, of nie werk nie. Baie keer, bou die vrou ‘n angs op oor of sy orgasme gaan hê of nie. Haar gedagtes raak so opgevang in die groot behoefte om orgasme te bereik, dat sy nie fokus op die plesier en daarom teleurgesteld gaan slaap. Vrouens kan rustig met hulle mans gesels oor hierdie ‘performance anxiety’ en dan kan die paartjie saam fokus om geduldig liefde te maak. Die vrou moet haar gedagtes beheer en fokus om haar man te lei en die plesier wat sy voel te geniet. So, sal haar man en haar eie lyf gou leer wat vir haar genotvol is. Maar onthou, selfs die mees erotiese vrou gaan nie elke keer orgasme bereik nie! Orgasme moenie die eind doel wees van elke intieme geleentheid nie. Seks moenie net ‘n voertuig wees wat jou tot orgasme neem nie, maar wanneer julle fokus om elke oomblik van plesier te geniet sal die ‘skaam’ orgasme meer kom.